=== Professionel kriminalforfatter ===
[[Fil:Hotel_Pera_Palace_-_Istanbul.jpg|thumb|Agatha Christies værelse på ''[[Pera Palas|Pera Palas Hotel]]'' i [[Istanbul]] i [[Tyrkiet]], hvor hun skrev ''[[Mordet i Orientekspressen]]'' (1934)]]
Agatha Christie fik [[skilsmisse]] i [[1928]].<ref name="dok"/> Indtil da var hendes forfatterskab fortrinsvis en hobby, men nu skulle hun forsøge sig som forfatterinde. De første to romaner var vanskelige for hende at skrive, og hun fik bl.a. hjælp af sin [[svoger]]. I [[1929]] fik hun succes med ''[[De syv Urskiver]]'', som var en [[spændingsroman]] med afstikkere til [[spionage]]. Hun fandt denne genre nemmere at skrive end den almindelige kriminalroman.<ref>Barnard (1980), kap. 2</ref> <ref>Osborne (1982). s. 48.</ref> Samme år skrev hun sin første roman med [[Miss Marple]] i hovedrollen. Den skulle være afveksling fra spændingsromanerne og Poirot-historierne; men hun vendte tilbage i 11 romaner og en række noveller.<ref>Osborne (1982], s. 53</ref>
 
I [[1930]] skrev hun den første af seks romaner under [[pseudonym]]et [[Mary Westmacott]]. Allerede i [[1927]] tilbragte hun for at genvinde kræfterne efter skilsmissen fra Archie en del tid i udlandet. En af disse rejser foretog hun med [[Orientekspressen]] til [[Istanbul]] og herfra til [[Bagdad]], hvor hun mødte den 15 år yngre sir [[Max Mallowan]], som hun var [[assistent]] for ved udgravninger i [[Syrien]] og [[Irak]]. Da han friede i 1930, tøvede hun, idet hun frygtede, at aldersforskellen ville føre til dårlig omtale. Men efter nogle ugers betænkningstid sagde hun ja til "ægteskab og partnerskab"<ref name="dok"/> Efter brylluppet fulgte hun ham på flere ekspeditioner, og især et besøg ved kongegravene i [[Luxor]] i 1931 gjorde stort indtryk på hende.<ref>Osborne (1982), s. 101</ref> selv udtalte hun, at det var en magisk oplevelse at følge disse udgravninger, hvor man med stor omhu sikrede sig værdifulde genstande.<ref name="dok"/> Om de indfødte indbyggere udtalte hun, at ingen kan have bedre venner end dem. "Ukomplicerede, varmhjertede og gæstfri."<ref name="dok"/>
Litteratur Historie Kultur Kriminalitet